

Οις)ΐυ!ΓΓ#ΐ9ηθ<ί &Υ 

νΑΚνΑΡΑΖΑΟΗΛ 
ϋβΐβ: 2015.09.1^6:57:05 
ΕΕ5Τ 
Ρθ35θπ: δίβΠθα ΡϋΡ 
(θΓϊΐ6θ()(ΐ8<!) | 

ΙοοΒίΐοη: Α0τβ|5, ΕΙΙίπϊΚο 
Τνρο0Γ3ίίο 


6195 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΡΙΤΟ Αρ. Φύλλου 924 

17 Σεπτεμβρίου 2015 


ΥΠΟΥΡΓΕΙΟ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩ ΠΙΝΩΝ ΔΙΚ ΑΙΩΜΑΤΩΝ 

Αριθμ. 67517οικ. 

Προκήρυξη διαγωνισμού υποψηφίων δικηγόρων Β' εξε¬ 
ταστικής περιόδου 2015 (για ασκούμενους δικηγό¬ 
ρους εγγεγραμμένους μετά την 1-1-2014). 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις των άρθρων: 

α) 2 και 3 του Ν. 2690/1999 «Κώδικας Διοικητικής Δι¬ 
αδικασίας και άλλες διατάξεις» (Α' 45), όπως ισχύουν, 

β) 18 επ. του Ν. 4194/2013 «Κώδικας Δικηγόρων» (Α' 208). 

2. Την με αριθμ. 67001/15-9-2015 κοινή απόφαση των 
Υπουργών Οικονομικών και Δικαιοσύνης, Διαφάνειας 
και Ανθρωπίνων Δικαιωμάτων «Καθορισμός παράβολου 
διαγωνισμού υποψηφίων δικηγόρων» (Β' 2016). 

3. Την με αριθμ. 67514οικ./14-9-2015 απόφαση του 
Υπουργού Δικαιοσύνης, Διαφάνειας και Ανθρωπίνων 
Δικαιωμάτων «Τρόπος διενέργειας διαγωνισμού υπο¬ 
ψήφιων δικηγόρων» (Β' 2014). 

4. Την με αριθμ. 72923/29-10-2014 απόφαση του Υπουρ¬ 
γού Δικαιοσύνης, Διαφάνειας και Ανθρωπίνων Δικαιωμά¬ 
των «Μεταβίβαση αρμοδιοτήτων του Υπουργού Δικαι¬ 
οσύνης, Δ.Α.Δ. στο Γενικό Γραμματέα του Υπουργείου, 
στο Γ ενικό Γ ραμματέα Αντεγκληματικής Πολιτικής, στο 
Γ ενικό Γ ραμματέα Διαφάνειας και Ανθρωπίνων Δικαιω¬ 
μάτων, στους Προϊσταμένους Γ ενικών Διευθύνσεων, Δι¬ 
ευθύνσεων και Τμημάτων της Κεντρικής Υπηρεσίας του 
Υπουργείου Δικαιοσύνης, Δ.Α.Δ. και στους Προϊσταμέ¬ 
νους των περιφερειακών υπηρεσιών αυτού» (Β' 2895) και 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, προκηρύσσουμε: 

Γραπτές εξετάσεις υποψηφίων δικηγόρων περιόδου 
Οκτωβρίου 2015 για όλους τους Δικηγορικούς Συλλό¬ 
γους, οι οποίες θα διενεργηθούν στις έδρες των Εφε- 
τείων της Χώρας, την Παρασκευή 30-10-2015, Σάββατο 
31-10-2015 και Κυριακή 1-11-2015. 


Οι υποψήφιοι οφείλουν να καταθέσουν τα δικαιολο- 
γητικά τους μέχρι 23-10-2015 στον Γραμματέα της Ορ¬ 
γανωτικής Επιτροπής κάθε Εφετείου. 

Όποιος επιθυμεί τη συμμετοχή του στο διαγωνισμό 
οφείλει να υποβάλει σχετική αίτηση - υπεύθυνη δήλωση 
ότι δεν εμπίπτει στις περιπτώσεις των άρθρων 6 και 7 
του Κώδικα Δικηγόρων. Στην αίτηση - υπεύθυνη δήλωση 
επισυνάπτονται επίσης: 

α) πιστοποιητικό άσκησης, 

β) πανεπιστημιακό πτυχίο ή ανάλογο πιστοποιητικό 
του πανεπιστημίου, 

γ) φωτοαντίγραφο αστυνομικής ταυτότητας ή δια¬ 
βατηρίου και 

δ) διπλότυπο είσπραξης από τη ΔΟΥ καταβολής πο¬ 
σού ύψους εξήντα πέντε (65) ευρώ που θα πιστωθεί 
στον ΚΑΕ 3741 «Παράβολο από κάθε αιτία». Επίσης θα 
αναγράφεται το ονοματεπώνυμο του υποψηφίου και η 
αιτιολογία «Συμμετοχή στο διαγωνισμό Δικηγόρων Β' 
περιόδου 2015». 

Δικαίωμα συμμετοχής στις εξετάσεις έχουν Έλληνες 
πολίτες καθώς και'Ελληνες το γένος με αλλοδαπή ιθα¬ 
γένεια ή πολίτες κράτους - μέλους της Ευρωπαϊκής 
Ένωσης ή άλλου κράτους του Ευρωπαϊκού Οικονομικού 
Χώρου, πτυχιούχοι νομικών σχολών των Πανεπιστημια¬ 
κών Ιδρυμάτων των ανωτέρω κρατών. Επίσης, δικαίω¬ 
μα συμμετοχής έχουν και πτυχιούχοι νομικών σχολών 
αναγνωρισμένων ανώτατων εκπαιδευτικών ιδρυμάτων 
κρατών εκτός Ευρωπαϊκής Ένωσης. 

Όλοι οι ανωτέρω πρέπει να έχουν εγγράφει στα μη¬ 
τρώα ασκουμένων μετά την 1-1-2014 και να έχουν συ¬ 
μπληρώσει άσκηση δεκαοκτώ μηνών μέχρι την τελευ¬ 
ταία ημερομηνία διεξαγωγής του διαγωνισμού. 

Οι διαγωνιζόμενοι εξετάζονται γραπτώς σε θέματα: α) 
Αστικού Δικαίου και Πολιτικής Δικονομίας, β) Ποινικού 
Δικαίου και Ποινικής Δικονομίας, γ) Εμπορικού Δικαίου, 
δ) Δημοσίου Δίκαιου, Διοικητικής Διαδικασίας και Διοι¬ 
κητικής Δικονομίας και ε) Κώδικα Δικηγόρων και Κώδικα 
Δεοντολογίας. 

Το πρόγραμμα των εξετάσεων καθορίζεται ως εξής: 

- Παρασκευή 30-10-2015 και ώρα 16.00-18.00, Ποινικό 
Δίκαιο και Ποινική Δικονομία 

- Σάββατο 31-10-2015 και ώρα 10.00-12.00, Αστικό Δί¬ 
καιο και Πολιτική Δικονομία και 14.00-16.00, Εμπορικό 
Δίκαιο 

- Κυριακή 1-11-2015 και ώρα 10.00-12.00, Δημόσιο Δίκαιο, 
Διοικητική Διαδικασία και Διοικητική Δικονομία και 14.00- 
16.00, Κώδικας Δικηγόρων και Κώδικας Δεοντολογίας. 

Τα θέματα είναι κοινά για τους υποψήφιους όλης της χώ¬ 
ρας και διατυπώνονται από την Κεντρική Επιτροπή Εξετάσε¬ 
ων που συνεδριάζει στην Κεντρική Υπηρεσία του Υπουργεί¬ 
ου Δικαιοσύνης, Διαφάνειας και Ανθρωπίνων Δικαιωμάτων. 

Ο διαγωνισμός είναι ενιαίος για όλη τη χώρα και δι¬ 
εξάγεται κατά την ίδια ημέρα και ώρα σε όλα τα Εφε- 


τεία της χώρας σε χώρο που υποδεικνύει η αρμόδια 
Οργανωτική Επιτροπή κάθε Εφετείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2015 

Ο Γενικός Γραμματέας 
ΚΩΝΣΤΑΝΤΙΝΟΣ ΚΟΣΜΑΤΟΣ 

